Xavier Bettel

Xavier Bettel es un politico de Luxemburgia. Il nascet li 3-im de marte 1973 in Luxemburg e esset prim-ministre de Luxemburgia inter li 4-im de decembre 2013 e li 17-im de novembre 2023. Desde li 17-im de novembre 2023 Xavier Bettel es vice-prim-ministre, ministre por externi aferes e ministre por externi comercie e li grand region. Il es membre del Democratic Partise.

Personal e professional vive
Xavier Bettel studiat jurisprudentie in Nancy (Francia) e Thessaloniki (Grecia).

Xavier Bettel es homosexual e have desde li annu 2010 Gauthier Destenay quam registrat partner. In li annu 2015 Bettel maritat Gauthier Destenay.

Political cariera
 1988 Bettel devenit membre del Democratic Partise.
 1999 Bettel es electet in parlament de Luxemburgia.
 2011-2013 Borgomastro de Luxemburg.
 2013-2015 Presidente del Democratic Partise.
 2013 Xavier Bettel devenit li 4-im de decembre 2013 prim-ministre de Luxemburgia.
 2013-2023 Xavier Bettel esset prim-ministre de Luxemburgia inter li 4-im de decembre 2013 e li 17-im de novembre 2023.
 2023 Xavier Bettel devenit ye li 17-im de novembre 2023 vice-prim-ministre, ministre por externi aferes e ministre por externi comercie e li grand region de Luxemburgia in li guvernament de Luc Frieden.

Categorie: Luxemburgia